Latvijas dzelzceļi

Latvijas dzelzceļi ir Latvijas dzelzceļu transporta sistēma, kas paredzēta pasažieru un kravu pārvadāšanai. 2010. gadā Latvijā bija 1850,8 km publiskas lietošanas platsliežu dzelzceļa līniju (tai skaitā 257,4 km elektrificēti)Latvijas dzelzceļa elektrolīnijām - 60  un viena 33,4 km gara šaursliežu dzelzceļa līnija Gulbene - Alūksne. 
Mūsdienās ar dzelzceļa pārvadājumu organizēšanu un nodrošināšanu Latvijas teritorijā nodarbojas valsts akciju sabiedrība “Latvijas dzelzceļš” (LDz).

 Vēsture 
1860. gadā atklāja pirmo dzelzceļa iecirkni Latvijas teritorijā Rītupe — Daugavpils, kas bija Sanktpēterburgas-Varšavas dzelzceļa maģistrāles daļa.
1861. gadā ekspluatācijā nodeva pirmo iekšzemes dzelzceļa līniju Rīga — Daugavpils.
1868. gadā pabeidza Rīgas — Jelgavas dzelzceļa būvi.
1877. gadā atklāja kustību pa Rīgas — Tukuma dzelzceļu.
1889. gadā ekspluatācijā nodeva Rīgas — Valkas — Pleskavas dzelzceļu.
1904. gadā ekspluatācijā nodeva privāto Ventspils — Krustpils — Maskavas dzelzceļu.
1915.-1918. gadā Pirmā pasaules kara gados Latvijas teritorijā notika intensīva dzelzceļu pārbūve un jaunu, militāru dzelzceļu būvniecība.

Pēc Latvijas neatkarības pasludināšanas 1919. gada 5. augustā tika nodibināta Latvijas Dzelzceļu virsvalde, kas pasažieru pārvadāšanai izveidoja valsts uzņēmumu Latvijas dzelzceļi (Latvijas valsts dzelzceļi). 1921. gadā ieviesa tiešo pasažieru vagonu satiksmi maršrutos Rīga—Berlīne—Parīze/Ostende. 1923. gadā ieviesa tiešo pasažieru vagonu satiksmi Nord-Express maršrutos Rīga—Berlīne—Parīze ar savienojumu Rīga—Maskava. 1925. gadā ekspluatācijā ieviesa Latvijā pirmo pārmiju un signālu elektriskās centralizācijas iekārtu. 1925. gadā a/s „Fēnikss” uzsāka jauna tipa pasažieru vagonu būvi. 1925.-1929. gadā notika Liepājas — Glūdas dzelzceļa būvniecība. 1930. gadā uzsāka ar iekšdedzes dzinējiem aprīkotu motorvagonu būvniecību un ekspluatāciju. 1933. gadā Liepājas dzelzceļu darbnīcās sāka tvaika lokomotīvju ražošanu. 1937. gadā ekspluatācijā nodeva Rīgas — Ērgļu un Rīgas — Rūjienas dzelzceļa līnijas. 1938. gadā sāka darboties sliežu metināšanas darbnīca. 1940. gadā manevru darbos sāka izmantot lokotraktorus.

1940. gadā Latvijas Dzelzceļu virsvalde beidza pastāvēt, tās vietā stājās PSRS Satiksmes ceļu tautas komisariāta pārvalde „Latvijas dzelzceļš”. 1941. gadā pēc vāciešu ienākšanas, pusgada laikā visi Latvijas dzelzceļi tika pārlikti uz Eiropas sliežu platumu un 1942. gadā izveidoja Vācijas satiksmes ceļu direkciju Reichsverkehrdirektion Riga. 1950. gadā elektrificēja Rīgas — Dubultu iecirkni; ekspluatācijā ieviesa RVR ražotus elektrovilcienus. 1957. gadā ekspluatācijā sāka ieviest dīzeļlokomotīves. 1957. gadā pabeidza ritošā sastāva aprīkošanu ar automātiskajām sakabes ierīcēm. 1963. gadā Igaunijas, Latvijas un Lietuvas dzelzceļus apvienoja „Baltijas dzelzceļā” (Прибалтийская железная дорога). 1964. gadā uzsāka dīzeļvilcienu ekspluatāciju. 1965. gadā pabeidza Rīgas pasažieru stacijas pārbūvi. 1967. gadā uzsāka akumulatoru elektrolokomotīvju ekspluatāciju. 1972. gadā dibināja Informatīvās skaitļošanas centru. 1973. gadā sāka ritošā sastāva sakarsušo bukšu kontroles aparatūras uzstādīšanu Latvijas dzelzceļu līnijās. 1976. gadā notika traģiska katastrofa Juglas stacijā.

1992. gadā valsts uzņēmums „Latvijas dzelzceļš” pārņēma no PSRS Satiksmes ceļu ministrijas Latvijas teritorijā izvietotos sliežu ceļus un dzelzceļa uzņēmumus. 2001. gadā iekšzemes pasažieru pārvadājumu nodrošināšanai izveidoja a/s „Pasažieru vilciens”.
2003. gadā pabeidza Ventspils dzelzceļa mezgla rekonstrukciju. 2008. gadā pabeidza Eiropas Savienības finansēto elektrovilcienu modernizācijas programmu.

 Latvijas mūsdienu dzelzceļa līnijas 
 Dzelzceļa līnija (uzbūvēšanas gads) Dzelzceļa iecirkņi mūsdienās Agrākie nosaukumi Piezīmes Rītupe—Daugavpils (1860) valsts robeža—Kārsava—Rēzekne I  Rēzekne I—Daugavpils Sanktpēterburga—Varšava Posms Rītupe—Abrene—Skangaļi atrodas Krievijas teritorijā Rīga—Daugavpils (1861) Rīga—Krustpils  Krustpils—Daugavpils Rīga—Orla (vēsturiski)  Daugavpils—Zemgale (1862) Daugavpils šķir.—Kurcums—valsts robeža Sanktpēterburga—Varšava Zemgales stacija vairs nepastāv Daugavpils—Indra (1866) Daugavpils—Indra—valsts robeža Daugavpils—Vitebska  Rīga—Orla (vēsturiski)  Rīga—Jelgava (1868) Rīga—Jelgava Torņakalns-Jelgava Liepāja—Vaiņode (1871) valsts robeža—Vaiņode—Priekule—valsts robeža  Liepāja—Priekule Liepāja—Kaišadore  Liepāja—Romni (vēsturiski) Netiek izmantota / Neeksistē  Mīlgrāvja dzelzceļš (1872) Zemitāni—Skulte    Rīga—Bolderāja (1873) Zasulauks—Bolderāja   Grīva—Eglaine  valsts robeža—Eglaine—Daugavpils pas. Radvilišķi—Daugavpils  Jelgava—Reņģe (1873) Glūda—Reņģe—valsts robeža Jelgava—Mažeiķi  Rīga—Tukums (1877) Torņakalns—Tukums II Rīga—Ventspils (neoficiāli) Rīga—Valka (1889) Rīga—Lugaži—valsts robeža Rīga—Pleskava (vēsturiski)  Ventspils—Zilupe (1901-1904) Ventspils—Tukums II  Tukums II—Jelgava  Jelgava—KrustpilsKrustpils—Rēzekne II  Rēzekne II—Zilupe—valsts robeža Ventspils—Maskava—(Ribinska) (vēsturiski) Mūsdienās lieto arī Ventspils—Indra (kā galveno tranzītkoridora virzienu) Pļaviņas—Valka (1903) Pļaviņas—GulbeneGulbene—Alūksne  Posms Alūksne—Ape—Valka nojaukts, Gulbene—Alūksne darbojas kā šaursliežu līnija Jelgava—Meitene (1915) Jelgava—Meitene—valsts robeža Šauļi—JelgavaJelgava—Tilzīte (vēsturiski) Liepāja—Glūda (1928) Jelgava—Liepāja Rīga—Liepāja (neoficiāli) Rīga—Ērgļi (1937) Rīga Preču—Saurieši Rīga—Ērgļi—Madona—Lubāna—Kārsava (projektēta) Posms Saurieši—Ērgļi nojaukts. Rīga—Rūjiena (1937) Zemitāni—Skulte Rīga—Tallina Mūsdienās darbojas līnija Rīga—Skulte, posms Skulte—Rūjiena nojaukts Daugavpils apvedceļi Ceļa postenis 524.km—Ceļa postenis 401.km  Ceļa postenis 191.km—Ceļa postenis 524.km  Rīgas savienojošās līnijas Zemitāni—Šķirotava  Šķirotava—Rīga Preču  Lāčupe—Iļģuciems  Čiekurkalns—Rīga Krasta Čiekurkalns—Rīga Krasta  Jaunkalsnava—Veseta Jaunkalsnava—Veseta 

 Atsauces 

 Literatūra 
 Latvijas dzelzceļi 1918-1938, Valsts dzelzceļu izdevniecība Rīga 1938
 T. Altbergs, K. Augustāne, I. Pētersone: Dzelzceļi Latvijā, R: Jumava 2009, 

 Skatīt arī 
 Rail Baltica
 Dzelzceļa stacijas Latvijā

 Ārējās saites 
 Latvijas dzelzceļu līnijas
 Dzelzceļi kā cariskās Krievijas maģistrāļu noslēdzošie posmi pie Baltijas jūras 1860. — 1919
 Latvijas Republikas valsts uzņēmums “Latvijas dzelzceļi” 1919. — 1940.
 Latvijas dzelzceļi II Pasaules kara laikā 1939. — 1945.
 Latvijas (Baltijas) dzelzceļa izveidošana un attīstība PSRS 1945. - 1991.
 Neatkarīga Latvijas dzelzceļa uzņēmuma atjaunošana un valsts a/s “Latvijas dzelzceļš” nodibināšana 1991. - 1994.


Kategorija:Dzelzceļš Latvijā
*